Српске ратне победе заинтересовале су многе европксе монархе и војсковође, и тако покренуле српско питање на многим европским дворовима. Устанички вожд је тражио помоћ од руског цара Александра I Павловича и француског императора Наполеона Бонапарте. Руски цар је пружио Карађорђу уверење да Руска Империја чврсто подржава братски православни српски народ, и да ће, кад буде у прилици, послати руску војску као помоћ у борби против Турака, а као знак поштовања поклонио му је сабљу са посветом. С друге стране, Наполеон је био у непријатељским односима са Русима, и спремао се да крене у поход на Руску Империју.